### Projekts

LATVIJAS REPUBLIKAS MINISTRU KABINETS

2012.gada Noteikumi Nr.

Rīgā

**Grozījumi Ministru kabineta 2009. gada 13. janvāra noteikumos Nr. 42 „Noteikumi par pazemes ūdens resursu apzināšanas kārtību un kvalitātes kritērijiem”**

Izdoti saskaņā ar

Ūdens apsaimniekošanas likuma

5.panta septīto daļu un

desmitās daļas 2. un 3. punktu

Izdarīt Ministru kabineta 2009. gada 13. janvāra noteikumos Nr. 42 „Noteikumi par pazemes ūdens resursu apzināšanas kārtību un kvalitātes kritērijiem” (Latvijas Vēstnesis, 2009, 16.nr.; 2010, 33.nr.) šādus grozījumus:

1. Papildināt 2. punktu ar palīgteikumu šādā redakcijā:

„kā arī identificē visu riska ūdensobjektos konstatēto piesārņojošo vielu vai to grupu vai piesārņojuma rādītāju koncentrācijas ievērojamas un stabilas augšupejošas tendences (turpmāk – augšupejoša tendence) un nosaka attiecīgās augšupejošās tendences maiņas sākumpunktu saskaņā ar normatīvajiem aktiem par prasībām virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei.”

1. Izteikt 18. punktu šādā redakcijā:

„18. Pazemes ūdensobjekta ķīmiskā kvalitāte ir laba, ja tā atbilst šādiem kritērijiem:

18.1. ūdens ķīmiskais sastāvs atbilst dabiskajam ūdens ķīmiskajam sastāvam, kas raksturīgs attiecīgajam ūdensobjektam, un monitoringā konstatēts, ka piesārņojošo vielu koncentrācija nevienā monitoringa punktā nepārsniedz normatīvajos aktos par virszemes un pazemes ūdeņu kvalitāti un šo noteikumu 1.pielikumā noteiktos vides kvalitātes normatīvus (turpmāk – vides kvalitātes normatīvi) , kā arī ūdens ķīmiskais sastāvs riska pazemes ūdensobjektā nepārsniedz vides kvalitātes normatīva noteikto robežvērtību, kas izteikta kā atsevišķas piesārņojošās vielas, piesārņojošo vielu grupas vai piesārņojuma rādītāja koncentrācija vai vērtība, kuru nedrīkst pārsniegt, lai aizsargātu cilvēku veselību un vidi (turpmāk – piesārņojošo vielu robežvērtība);

18.2. monitorings apliecina, ka:

18.2.1. netiek pārsniegti vides kvalitātes normatīvi;

18.2.2. nenotiek sālsūdeņu vai cita veida intrūzija pazemes ūdensobjektā, ko apliecina arī monitoringā konstatētās pazemes ūdeņu elektrovadītspējas izmaiņas, nenotiek arī citas nelabvēlīgas pārmaiņas;

18.2.3. pazemes ūdensobjekta ķīmiskā kvalitāte netraucē sasniegt vides kvalitātes mērķus ar pazemes ūdensobjektu saistītajos virszemes ūdensobjektos, nepasliktina attiecīgo virszemes ūdensobjektu ekoloģisko un ķīmisko kvalitāti, kā arī būtiski neietekmē sauszemes ekosistēmas, kuras ir tieši saistītas ar šo pazemes ūdensobjektu un mitrājiem;

3. Papildināt noteikumus ar 18.1punktu šādā redakcijā:

„18.1 Pazemes ūdensobjekta ķīmiskā kvalitāte uzskatāma par labu arī, ja pazemes ūdensobjekta ķīmiskā kvalitāte neatbilst šo noteikumu18.1. vai 18.2.1. apakšpunkta nosacījumiem, jo vienā vai vairākos monitoringa punktos piesārņojošo vielu gada vidējā koncentrācija pārsniedz vides kvalitātes normatīvus vai piesārņojošo vielu robežvērtības, bet atbilstoši šo noteikumu 2.pielikumam veiktajā pazemes ūdensobjekta novērtējumā ir konstatēts, ka:

18.11. piesārņojošo vielu koncentrācijas, kas pārsniedz vides kvalitātes normatīvus vai piesārņojošo vielu robežvērtības, nerada būtisku risku videi, ņemot vērā piesārņojuma izplatības apjomu ietekmētajā pazemes ūdensobjektā, ko apliecina saskaņā ar šo noteikumu 2.pielikuma 2.punktu veiktais novērtējums;

18.12. pazemes ūdensobjekts atbilst šo noteikumu 18.2.2. un 18.2.3. apakšpunkta nosacījumiem, ko apliecina saskaņā ar šo noteikumu 2.pielikuma 3.punktu veiktais novērtējums;

18.13. tiek nodrošināta aizsardzība dzeramā ūdens ieguvei izmantotajiem pazemes ūdensobjektiem, no kuriem apgādā vairāk nekā 50 personas vai piegādā vairāk nekā 10 m3 dzeramā ūdens diennaktī, tādējādi ir iespējams izvairīties no šādu pazemes ūdensobjektu kvalitātes pasliktināšanās un samazināt attīrīšanu dzeramā ūdens sagatavošanas procesā, ko apliecina saskaņā ar šo noteikumu 2. pielikuma 3.punktu veiktais novērtējums;

18.14. piesārņojums nav būtiski pasliktinājis attiecīgā ūdensobjekta izmantošanu cilvēku vajadzībām.”

4. Izteikt 19.punktu šādā redakcijā:

„19. Ja pazemes ūdensobjekta ķīmisko kvalitāti klasificē kā labu saskaņā ar šo noteikumu [18.2.apakšpunktu](http://www.likumi.lv/doc.php?id=187071#p18), Vides aizsardzības un reģionālās attīstības ministrija (turpmāk – ministrija), lai aizsargātu ūdens ekosistēmas, sauszemes ekosistēmas un cilvēku vajadzībām izmantojamos pazemes ūdeņus, kas atkarīgi no šīs objekta daļas, atbilstoši Ūdens apsaimniekošanas likuma un normatīvo aktu par upju baseinu apsaimniekošanas plāniem un pasākumu programmām nosacījumiem veic nepieciešamos pasākumus tajā objekta daļā, kuras monitoringā konstatēts vides kvalitātes normatīvu vai piesārņojošo vielu robežvērtību pārsniegums.”

5. Svītrot 21. punktu.

6. Izteikt 22. punktu šādā redakcijā:

„22. Lai varētu precīzi novērtēt pazemes ūdensobjektu ķīmisko kvalitāti, centrs:

22.1. veic vismaz normatīvajā aktā par prasībām virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei noteikto ķīmisko parametru un dzelzs jonu koncentrācijas mērījumus;

22.2. ņemot vērā konkrētā pazemes ūdensobjekta vai apakš­objekta īpatnības, visiem ķīmisko kvalitāti raksturojošajiem rādītājiem nosaka fona koncentrāciju un, pamatojoties uz monitoringa datiem, aprēķina ķīmisko kvalitāti raksturojošo rādītāju vidējās vērtības. Ja kvalitāti raksturojošajiem rādītājiem ir noteikti vides kvalitātes normatīvi, aprēķina katrā monitoringa stacijā iegūto rezultātu vidējās vērtības;

22.3. ņemot vērā šo noteikumu 3.pielikumā noteiktās prasības, centrs katram riska ūdensobjektam nosaka un vides aizsardzības un reģionālās attīstības ministrs apstiprina sarakstu ar visu to piesārņojošo vielu, piesārņojošo vielu grupu vai piesārņojuma rādītāju robežvērtībām, kas raksturo ūdensobjektu kā riska ūdensobjektu. Vides kvalitātes normatīvus un piesārņojošo vielu robežvērtības izmanto kā kritērijus pazemes ūdeņu ķīmiskā stāvokļa novērtēšanai, ar tiem salīdzinot atbilstoši šo noteikumu 22.2. apakšpunktam iegūtās vērtības. Riska ūdensobjekta ķīmiskās kvalitātes novērtējumā ietver katru piesārņojošo vielu, kura rada risku, ka pazemes ūdensobjekts nesasniegs labu ķīmisko kvalitāti.”

7. Izteikt 25. punktu šādā redakcijā:

 „25.Centrs upju baseinu apsaimniekošanas plānos iekļauj:

25.1. šo noteikumu 11. un 12.punktā minēto informāciju;

25.2. ķīmiskās kvalitātes novērtējuma kopsavilkumu, tai skaitā, skaidrojumu, kādā veidā pazemes ūdeņu ķīmiskās kvalitātes galīgajā novērtējumā ir ņemti vērā vides kvalitātes normatīvu vai piesārņojošo vielu robežvērtību pārsniegumi atsevišķos monitoringa punktos;

25.3. informāciju par apstiprinātajām piesārņojošo vielu robežvērtībām un izmaiņām to sarakstā, tai skaitā:

25.3.1. par dabā sastopamajām piesārņojošajām vielām noteikto robežvērtību saistību ar šo vielu novērotajām fona koncentrācijām;

25.3.2. par visu piesārņojošo vielu robežvērtību saistību ar vides kvalitātes mērķiem un citiem ūdeņu aizsardzības normatīviem, kas noteikti valstī, Eiropas Kopienā vai starptautiski;

25.3.3. par visu piesārņojošo vielu robežvērtību saistību ar ziņām par šo vielu toksiskumu, ekotoksiskumu, noturību, bioakumulācijas potenciālu un izplatīšanās tendencēm;

25.3.4. par mērogu, kādā noteiktas piesārņojošo vielu robežvērtības (piemēram, valsts, upes baseina apgabala, pazemes ūdensobjekta);

25.4. kopsavilkumu par šo noteikumu 3.pielikuma nosacījumu ievērošanu piesārņojošo vielu robežvērtību noteikšanā;

25.5. informāciju par riska ūdensobjektiem un riska cēloņiem:

25.5.1. riska ūdensobjektu skaits, piesārņojošās vielas vai piesārņojuma rādītāji, kas ir riska cēloņi, un minēto vielu un rādītāju monitoringā konstatētās koncentrācijas;

25.5.2. informācija par katru riska ūdensobjektu, tai skaitā par tā izmēriem, saistību starp šo ūdensobjektu un ar to saistītajiem virszemes ūdeņiem un tieši atkarīgajām sauszemes ekosistēmām, kā arī par šajā ūdensobjektā konstatētajām fona koncentrācijām tām dabā sastopamajām piesārņojošajām vielām, kam noteiktas robežvērtības;

25.6. informāciju par konstatētajām augšupejošām tendencēm un to novēršanai vai samazināšanai piemērotajiem pasākumiem;

25.7. informāciju par to, kā atsevišķos pazemes ūdensobjekta monitoringa punktos konstatēto tendenču novērtējums izmantots, lai atbilstoši normatīvajiem aktiem par upju baseinu apgabalu apsaimniekošanas plāniem un pasākumu programmām noteiktu, ka šajos ūdensobjektos vērojama augšupejoša tendence vai šīs tendences maiņa, kā arī pamatojumu atbilstoši normatīvajiem aktiem par prasībām virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei noteiktā augšupejošās tendences maiņas sākumpunkta izvēlei;

25.8. pasākumus, kas nepieciešami, lai:

25.8.1. novērstu bīstamu vielu nonākšanu pazemes ūdeņos, tai skaitā īpaši bīstamas piesārņojošas vielas un vielas ar īpaši nozīmīgu ietekmi uz vidi, kas jāņem vērā, nosakot atļauto emisiju ūdenī un pieder pie vielu grupām, kas noteiktas normatīvajos aktos par kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai;

25.8.2. ierobežotu tādu šo noteikumu 25.8.1. apakšpunktā neminētu piesārņojošu vielu nonākšanu pazemes ūdeņos, kas netiek uzskatītas par bīstamām, bet rada piesārņojuma risku pašlaik vai nākotnē. Pasākumi nodrošina, ka minēto vielu nonākšana pazemes ūdeņos neizraisa to stāvokļa pasliktināšanos vai augšupejošu tendenci. Nosakot šādus pasākumus, ņem vērā vismaz normatīvajos aktos par vides aizsardzību noteiktās vides tehnoloģijas un normatīvajos aktos par piesārņojumu noteiktos labākos pieejamos tehniskos paņēmienus;

25.8.3. ierobežotu negatīvu ietekmi uz pazemes ūdeņu ķīmisko kvalitāti, ko rada šo noteikumu 11. un 12. punktā minētā papildu raksturojuma gaitā konstatētie izkliedētā piesārņojuma avoti;

25.9. norādes par institūcijām, kas atbild par 25.8. punktā minēto pasākumu īstenošanu.”

8. Papildināt noteikumus ar 1.,2. un 3.pielikumu šādā redakcijā:

„1.pielikums

Ministru kabineta

2009. gada 13.janvāra

noteikumiem Nr.42

Pazemes ūdeņu ķīmiskās kvalitātes novērtēšanā izmantojamie vides kvalitātes normatīvi

1.tabula

|  |  |  |
| --- | --- | --- |
| N.p.k. | Piesārņojošā viela | Kvalitātes normatīvs un mērvienība |
| 1. | Nitrāti | 50 mg/l |
| 2. | Pesticīdu aktīvās vielas, tostarp atbilstoši to metabolīti, kā arī sadalīšanās un ķīmisko reakciju produkti (1) | 0,1 μg/l (atsevišķi)0,5 μg/l (kopā) (2) |

Piezīmes:

 (1) Pesticīdi ir augu aizsardzības līdzekļi Augu aizsardzības likuma izpratnē un biocīdi Ķīmisko vielu likuma izpratnē.

(2) Kopējie pesticīdi ir visu atsevišķo monitoringā konstatēto un kvantitatīvi noteikto pesticīdu summa, tai skaitā atbilstoši metabolīti, kā arī noārdīšanās un ķīmisko reakciju produkti.

1. Pesticīdiem noteikto vides kvalitātes normatīvu piemērošana šajos noteiktumos paredzētajā kārtībā neattiecas uz Ķīmisko vielu likuma un Augu aizsardzības likuma prasībām par riska analīzi.

2. Ministrija izvērtē šajā pielikumā noteiktos vides kvalitātes normatīvus ja to piemērošanas dēļ konkrētā pazemes ūdensobjektā pastāv risks:

2.1. nesasniegt atbilstoši Ūdens apsaimniekošanas likumam noteiktos vides kvalitātes mērķus ar šo objektu saistītajos virszemes ūdensobjektos;

2.2. ka ievērojami pasliktināsies šāda virszemes ūdensobjekta ekoloģiskā vai ķīmiskā kvalitāte;

2.3. ka radīsies būtisks kaitējums tām sauszemes ekosistēmām, kuras ir tieši atkarīgas no attiecīgā pazemes ūdensobjekta.

3. Ja izvērtēšanas gaitā atzīts par nepieciešamu, ministrija sagatavo priekšlikumus par stingrāku piesārņojošo vielu robežvērtību noteikšanu 1.tabulā minētajām piesārņojošajām vielām, kuru ievērošanu, cita starpā, nodrošina ar programmām un pasākumiem, ko nosaka normatīvie akti par **ūdens un augsnes aizsardzību no lauksaimnieciskās darbības izraisīta piesārņojuma ar nitrātiem.**

 2. pielikums

Ministru kabineta

2009. gada 13.janvāra

noteikumiem Nr.42

Prasības novērtējumam, kas veicams vides kvalitātes normatīvu vai piesārņojošo vielu robežvērtību pārsniegumu gadījumā

1. Uzsākot šo noteikumu 18.punktā minēto novērtējumu, centrs ņem vērā:

1.1. informāciju, kas apkopota atbilstoši Ūdens apsaimniekošanas likumam veiktajā ūdens resursu lietošanas ekonomiskajā analīzē, upju baseinu raksturojumā un cilvēku darbības ietekmes izvērtējumā, kā arī šo noteikumu 5.punktā minēto sākotnējo raksturojumu, 11.punktā minēto papildu raksturojumu un 12.punktā minēto antropogēnās slodzes ietekmes papildu raksturojumu;

1.2. atbilstoši normatīvajam aktam par prasībām virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei veiktā pazemes ūdeņu ķīmiskā stāvokļa monitoringa rezultātus;

1.3. citu piemērotu informāciju, tai skaitā atbilstošu piesārņojošo vielu gada vidējo koncentrāciju konkrētā monitoringa punktā salīdzinājumu ar vides kvalitātes normatīviem un piesārņojošo vielu robežvērtībām.

2. Lai noskaidrotu, vai ir pazemes ūdensobjekts atbilst šo noteikumu 18.3.1. un 18.3.4. apakšpunktā minētajiem pazemes ūdeņu labas ķīmiskās kvalitātes nosacījumiem, centrs novērtē, cik lielā pazemes ūdensobjekta daļā piesārņojošas vielas vai vielu gada vidējā koncentrācija pārsniedz vides kvalitātes normatīvus vai piesārņojošo vielu robežvērtības. Šim novērtējumam izmanto monitoringa rezultātu apkopojumu, ko vajadzības gadījumā papildina ar aplēsēm par piesārņojošo vielu koncentrācijām, kas iegūtas, balstoties uz pazemes ūdensobjekta vai objektu grupas hidroģeoloģisko modeli.

3. Lai noskaidrotu, vai pazemes ūdensobjekts atbilst šo noteikumu 18.1 punktā minētajiem pazemes ūdeņu labas ķīmiskās kvalitātes nosacījumiem, centrs, ja nepieciešams, izmantojot atbilstošus monitoringa rezultātus un piemērotu pazemes ūdensobjekta hidroģeoloģisko modeli, novērtē:

3.1. piesārņojošo vielu ietekmi uz pazemes ūdensobjektu;

3.2. piesārņojošo vielu daudzumus un koncentrācijas, kas no konkrētā pazemes ūdensobjekta nonāk vai var nonākt ar to saistītos virszemes ūdeņos vai tieši atkarīgās sauszemes ekosistēmās, kā arī to sagaidāmo ietekmi;

3.3. sālsūdens vai citu vielu intrūzijas apjomu pazemes ūdensobjektā;

3.4. kā pazemes ūdensobjektā konstatētās piesārņojošās vielas apdraud no tā iegūtā vai cilvēku patēriņam paredzētā dzeramā ūdens kvalitāti.

4. Pazemes ūdensobjekta ķīmisko kvalitāti kartēs ataino saskaņā ar normatīvajiem aktiem par upju baseinu apgabalu apsaimniekošanas plāniem un pasākumu programmām. Ja iespējams, šajās kartēs norāda visas monitoringa vietas, kurās pārsniegti vides kvalitātes normatīvi vai piesārņojošo vielu robežvērtības.

 3.pielikums

Ministru kabineta

2009. gada 13.janvāra

noteikumiem Nr.42

Prasības pazemes ūdeņu kvalitātes novērtēšanai nepieciešamo piesārņojošo vielu robežvērtību noteikšanai

1. Piesārņojošo vielu robežvērtības nosaka tādā veidā, lai gadījumā, ja reprezentatīvos punktos veiktā monitoringa rezultāti pārsniedz šīs robežvērtības, pārsniegumi norādītu uz risku, ka pazemes ūdensobjekts neatbilst vienam vai vairākiem šo noteikumu 18.1 apakšpunktā minētajiem pazemes ūdeņu labas ķīmiskās kvalitātes nosacījumiem.

2. Nosakot piesārņojošo vielu robežvērtības, ņem vērā:

2.1. šo noteikumu 5. punktā minēto pazemes ūdensobjektu sākotnējo raksturojumu,

2.2. šo noteikumu 11. un 12.punktā minēto riska ūdensobjekta papildu raksturojumu, tai skaitā mijiedarbības apjomu starp pazemes ūdeņiem un ar tiem hidrodinamiski saistītajiem virszemes ūdeņiem un no tiem atkarīgajām sauszemes ekosistēmām, hidroģeoloģisko raksturojumu, informāciju par piesārņojošo vielu un piesārņojuma rādītāju fona līmeņiem un ūdens bilanci;

2.3. visas piesārņojošās vielas, kuru dēļ pazemes ūdensobjekts noteikts kā riska objekts (izskata nepieciešamību noteikt robežvērtības vismaz arsēnam, kadmijam, svinam, dzīvsudrabam, amonija joniem, hlorīdjoniem, sulfātu joniem, trihloretilēnam, tetrahlroetilēnam, elektrovadītspējai);

2.4. piesārņojuma apdraudējumu pazemes ūdeņu likumīgai izmantošanai pašlaik vai nākotnē;

2.5. piesārņojošo vielu izcelsmi, iespējamo sastopamību dabā, toksiskumu un izplatīšanās tendences, noturību un bioakumulācijas potenciālu.

3. Ja konkrētu vielu, jonu vai to rādītāju paaugstināta fona koncentrācija konkrētā pazemes ūdensobjektā rodas dabīgu hidroģeoloģisku apstākļu dēļ, fona koncentrāciju ņem vērā, nosakot piesārņojošo vielu robežvērtības šim ūdensobjektam.

4. Nosakot piesārņojošo vielu robežvērtības, paredz arī savākto datu kontroles mehānismu, pamatojoties uz datu kvalitātes novērtējumu, analītiskiem apsvērumiem un fona koncentrācijām tām vielām, kurām var būt gan dabiska, gan antropogēna izcelsme.

5. Labu ķīmisko kvalitāti raksturojošās piesārņojošo vielu robežvērtības nosaka, ņemot vērā pazemes ūdensobjekta aizsardzības vajadzības un ievērojot šī pielikuma 2. un 3. punkta nosacījumus. Īpašu uzmanību pievērš konkrētā pazemes ūdensobjekta ietekmei uz hidrodinamiski saistītajiem virszemes ūdeņiem un no tiem atkarīgajām sauszemes ekosistēmām un mitrājiem un savstarpējai saistībai ar tiem, kā arī ņem vērā zinātniskās atziņas un pieredzi toksikoloģijas un ekotoksikoloģijas jomā.”

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza:

Valsts sekretārs A.Antonovs

03.10.2012., 11:20

2079

I.Teibe, 67026574, iveta.teibe@varam.gov.lv

T.Jansone, 67026561, tatjana.jansone@varam.gov.lv